21
 Корпоративни облигации
 Емитирани от дружества облигации с обикновени параметри, като най-често обхващат посочените като стандартни („plain vanilla“) облигации и не притежават никакви специални характеристики, подобни на описаните в категории 22—28
 22
 Конвертируеми облигации
 Корпоративни облигации, които притежателят може да преобразува в обикновени акции на емитиращото дружество или в парични средства на същата стойност, притежаващи както дългови, така и капиталови характеристики.
 23
 Търговски ценни книжа
 Необезпечени, краткосрочни дългови инструменти, емитирани от дружество, обикновено за финансиране на материални запаси и вземания и изпълняване на краткосрочни задължения, най-често с първоначален падеж до 270 дни.
 24
 Инструменти на паричния пазар
 „Дългови ценни книжа с много кратък срок (най-често с падеж между 1 ден и 1 година), състоящи се предимно от прехвърляеми депозитни сертификати (CD), банкови акцепти и други инструменти с висока ликвидност. В тази категория не се включват търговски ценни книжа
 25
 Хибридни облигации
 Корпоративни облигации, притежаващи както дългови, така и капиталови характеристики, които обаче не са конвертируеми.
 26
 Обикновени покрити облигации
 Корпоративни облигации, които са обезпечени или „покрити“ с група активи. Тези активи остават част от баланса на емитента. В тази категория не се включват покритите облигации, обект на специфично законодателство.
 27
 Покрити облигации, обект на специфично законодателство
 Корпоративни облигации, които са обезпечени или „покрити“ с група активи в случай на неплатежоспособност на инициатора и са обект на специален публичен надзор, целящ защитата на притежателите на облигации, както е определено в член 3, точка 1) от Директива (ЕС) 2019/2162 на Европейския парламент и на Съвета (4).
 Пример за тази категория е Pfandbrief: „Покрити облигации, емитирани въз основана на закона за Pfandbrief. Те се използват за рефинансиране на заеми, обезпечението по които е предоставено под формата на заеми, гарантирани с ипотеки върху недвижими имоти, публични заеми, ипотеки върху кораб или върху въздухоплавателно средство. Следователно разграничението между тези видове Pfandbrief зависи от групата от обезпечения, създадени за всеки вид Pfandbrief.“
 28
 Подчинени облигации
 Корпоративни облигации, чийто ранг в случай на ликвидация е по-нисък от този на другите облигации на емитента.
 29
 Други
 Други корпоративни облигации, чиито характеристики са различни от тези, посочени в горните категории.
 3
 Капиталови инструменти
 Акции и други ценни книжа, еквивалентни на акции, представляващи капитала на дружество, например представляващи собственост в дадено дружество.
 31
 Обикновени акции
 Капиталови инструменти, които представляват основни права на собственост върху дружества.
 32
 Капиталови инструменти на дружества, осъществяващи дейност в областта на недвижимото имущество
 Капиталови инструменти, които представляват част от капитала на дружества, осъществяващи дейност в областта на недвижимото имущество.
 33
 Права върху акции
 Права за записване на допълнителни акции от капитала по определена цена.
 34
 Привилегировани акции
 Капиталова ценна книга с по-висок ранг от обикновените акции, т.е. гарантираща по-ранно удовлетворяване на вземанията върху активи и приходи, но с по-нисък ранг от облигациите.
 39
 Други
 Други капиталови инструменти, които не са класифицирани в горните категории.
 4
 Предприятия за колективно инвестиране
 Предприятие за колективно инвестиране означава предприятие за колективно инвестиране в прехвърлими ценни книжа (ПКИПЦК) съгласно определението в член 1, параграф 2 от Директива 2009/65/ЕО или алтернативен инвестиционен фонд (АИФ) съгласно определението в член 4, параграф 1, буква